സൊഹാർ

ലഘുചിത്രം
സൊഹാർ () സുൽത്താനേറ്റ് ഓഫ് ഒമാനിലെ അൽ ബത്തിനാ നോർത്ത് ഗവർണറേറ്റിൻറെ തലസ്ഥാനവും ഇവിടുത്തെ ഏറ്റവും വലിയ പട്ടണവുമാണ്. രാജ്യത്തിൻറ ഈ പുരാതന തലസ്ഥാനം, ഒരിക്കൽ പ്രധാനപ്പെട്ട ഇസ്ലാമിക് തുറമുഖമായിരുന്നിട്ടുണ്ട്. ഐതിഹ്യ കഥയിലെ സിൻബാദ് എന്ന നാവികൻറെ ജന്മസ്ഥലമായിട്ടാണ് ഈ പട്ടണം അറിയപ്പെടുന്നത്.

2010 ലെ സെൻസസ് കണക്കുകൾ പ്രകാരം ഈ പട്ടണത്തില ജനസംഖ്യ 140,006 ആണ്. ജനസംഖ്യയനുസരിച്ച് ഒമാനിലെ അഞ്ചാമത്തെ വലിയ പട്ടണമാണ് സോഹാർ. 2000 ൽ സോഹാർ വ്യാവസായിക തുറമുഖത്തിൻറ വികസനത്തിനു ശേഷം ഈ പട്ടണം ഒമാനിലെ വ്യാവസായിക നിയന്ത്രണകേന്ദ്രമായി മാറി.

 ചരിത്രം 
റോമൻ തത്ത്വശാസ്ത്രജ്ഞനും ആഖ്യായികാകാരനുമായിരുന്ന പ്ലിനിയുടെ "നാച്ചുറൽ ഹിസ്റ്ററി" എന്ന ഗ്രന്ഥത്തിൽ പ്രതിപാദിക്കുന്ന ഒമാനിയ എന്ന പുരാതന നഗരം, സൊഹർ ആണെന്ന് ഒരു വാദം നിലനിൽക്കുന്നുണ്ട്. ഈ പഴയ പ്രദേശത്തിൻറ പേരിൽ നിന്നാണ് രാജ്യത്തിൻ ഒമാൻ എന്ന പേരു കിട്ടിയതെന്നാണ് പറയപ്പെടുന്നത്.Encyclopedia of Islam. "Oman". E. J. Brill (Leiden), 1913.

 ഭൂമിശാസ്ത്രം 
സൊഹാർ പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ, 24°20′31.2″N 56°43′47.6″E ആണ്. 

 വിദ്യാഭ്യാസം സൌകര്യങ്ങൾ 
സൊഹാർ പട്ടണത്തിൽ ഉന്നത വിദ്യാഭ്യാസത്തിനുതകുന്ന നാല് പ്രമുഖ വിദ്യാഭ്യാസ സ്ഥാപനങ്ങളുണ്ട്.
 സൊഹാർ യൂണിവേഴ്‍സിറ്റി - യൂണിവേഴ്സിറ്റി ഓഫ് ക്യൂൻസ്‍ലാൻറുമായി ബന്ധിപ്പിച്ചിരിരക്കുന്ന ഒരു സ്വകാര്യ യൂണിവേഴ്സിറ്റിയാണിത്. 
 സൊഹാർ കോളജ് ഓഫ്‍ അപ്ലൈഡ് സയൻസസ് - ഒരു സർക്കാർ ഉടമസ്ഥതയിലുള്ള കോളജ് 
 ഒമാൻ മെഡിക്കൽ കോളജ് - വെസ്റ്റ് വിർജീനിയ യൂണിവേഴ്സിറ്റി സ്കൂൾ ഓഫ് മെഡിസിനുമായി ബന്ധിപ്പിച്ചിരിക്കുന്ന ഒരു സ്വകാര്യ യൂണിവേഴ്സിറ്റി.  
 ഇൻറർനാഷണൽ മാരിടൈം കോളജ്, ഒമാൻ  
സൊഹാർ പട്ടണത്തിൽ ഏതാനും ഇൻറർനാഷണൽ സ്കൂളുകളും സ്ഥിതി ചെയ്യുന്നു. 
 അൽ ബത്തിനാ ഇൻറർനാഷണൽ സ്കൂൾ (സൊഹാർ അലൂമിനിയത്തിൻറെ ഉടമസ്ഥതയിൽ)
 സൊഹാർ ഇൻറർനാഷണൽ സ്കൂൾ (S.I.S)
 ഇന്ത്യൻ സ്കൂൾ, സൊഹർ
 പാകിസ്താൻ സ്കൂൾ, സൊഹർ

 കാലാവസ്ഥ 
സൊഹാർ പട്ടണത്തിലെ കാലാവസ്ഥ ചൂടുള്ള മരുഭൂ കാലാവസ്ഥയാണ്. വേനൽക്കാലം വളരെ ചൂടുള്ളതും മൃദുവായി ശൈത്യകാലവുമാണ്. വർഷപാതം വളരെ കുറവാണിവിടെ. ഒരു വർഷം മുഴുവൻ ലഭിക്കേണ്ട പാതിയോളം മഴ ഫെബ്രുവരി മാസത്തിൽ ലഭിക്കുന്നു. വേനൽക്കാലം ഏറെ വരണ്ടതാണ്.  

 അവലംബം 

വർഗ്ഗം:ഒമാനിലെ പട്ടണങ്ങൾ